GiliGold/VAD_KnessetCorpus huggingface dataset:
שגית אפיק: על החלטת המנהל בהשגה אפשר לערור, בתוך שלושים ימים מיום שנמסרה, לפני ועדת הערר כמשמעותה בסעיף 89".
מיכל הנר דויטש: זאת התאמה לסיטואציה שהיום חוק מיסוי מקרקעין לא מטפל בה.
מיכל הנר דויטש: בדומה להוראות 119(א) ו-106 לחוק מע"מ שמדברות על דחיית מס ממי שקיבל נכסים בדרך שלא שולמו המסים על ידי המעביר, ללכת לנעבר ולגבות ממנו את המס המגיע, אך לא יותר ממה שהוא קיבל.
זיו שרון: אני שומע מה אומרים כאן אנשים אבל יכול להיווצר כאן מס על מס.
זיו שרון: אם יש קביעה בחוק מהסוג הזה, והייתה לפני כן העברה ללא תמורה שהופטרה ממס, אז נוצר כאן גם מס על חוב המס וגם מס נוסף שנוצר כתוצאה מזה שהחוק קובע את החיוב במס על הנעבר, ואת זה צריך למנוע.
זיו שרון: אני אסביר.
זיו שרון: אב העביר לבתו נכס מקרקעין אבל מעבר לזה, הוא מכר במכירה חייבת נכס מקרקעין אחר ולא שילם את המס על נכס המקרקעין הראשון.
זיו שרון: ברגע שהסעיף הזה נכנס לתוקף, המשמעות שלו היא שברגע שהחוק מחייב את הבת לשלם את המס של האבא, אותה עסקה שנייה מפסיקה להיות עסקה ללא תמורה ונוצר כאן מס על מס.
זיו שרון: נוצר כאן מס נוסף גם בגין העסקה שהייתה העסקה ללא תמורה.
זיו שרון: להסביר שוב את הדברים?
שגית אפיק: אני לא הבנתי.
זיו שרון: אני אסביר שוב.
זיו שרון: אב העביר לבתו ללא תמורה נכס מקרקעין.
זיו שרון: הוא לא היה חייב במס בגין העברת הנכס הזה.
זיו שרון: הוא העביר אותו ללא תמורה.
זיו שרון: ללא קשר אותו אב עשה עסקת מקרקעין עם אחר ונוצר לו חוב מס בגין העסקה האחרת.
זיו שרון: עכשיו אומרים שאותה עסקה שהוא עשה העברה ללא תמורה, פוסלים אותה ולוקחים את המס על העסקה עם האחר מהעסקה עם הבת.
זיו שרון: באותה דקה שלקחנו את המס מהעסקה עם הבת, יעלה המנהל טענה נוספת שאינני רוצה שתעלה, שגם העסקה עם הבת כבר הפכה להיות עסקה ללא תמורה ועובדה שהבת משלמת את המס של האבא.
מיכל הנר דויטש: לא, מה פתאום?
זיו שרון: אני רוצה שזה יובטח שזה לא מה שיקרה.
מיכל הנר דויטש: יש את 119(א) ואת 106 לחוק מע"מ ולפקודת מס הכנסה.
מיכל הנר דויטש: יש שני פסקי דין שדנים בזה ומסבירים.
מיכל הנר דויטש: הסיטואציה היא שיש לאדם חוב מס מעסקה.
מיכל הנר דויטש: יש לו חוב מס מעסקה.
זיו שרון: אני מקבל את ההצעה שלכם.
זיו שרון: אני רק רוצה לסייג אותה.
מאיר אסולין: תקרא את זה בסעיף.
זיו שרון: זה כתוב גורף.
שגית אפיק: היה לאדם חוב מס ואז הוא העביר.
מאיר אסולין: אז הוא העביר.
מאיר אסולין: כלומר, בעצם הוא הבריח נכסים.
מאיר אסולין: זאת המשמעות.
עופר מנירב: איפה כתוב שהוא העביר לאחריו כמו שאתה אומר?
עופר מנירב: תכתבו שלאחריו הוא העביר.
מאיר אסולין: היה לאדם חוב מס סופי, יש לו חוב מס סופי, והעביר נכסים.
עופר מנירב: מתי?
עופר מנירב: איפה כתוב מתי?
שגית אפיק: ולאחר מכן.
שגית אפיק: זה מה שכתוב.
עופר מנירב: נכון, כתוב לאחר מכן.
מיכל הנר דויטש: אני לא רוצה שמכלל ההן יישמע ה-לאו.
מיכל הנר דויטש: לאור העובדה שיש שני סעיפים זהים בחוקי המס האחרים וכך מופעל הסעיף, ויש שתי פסיקות שמדברות על זה, וזו העמדה הפרשנית לגבי אותו סעיף, היה לאדם חוב מס סופי והוא העביר את נכסיו לאחר.
עופר מנירב: אבל זה לא אומר שלאחר מכן.
עופר מנירב: מיכל, את יודעת בדיוק שזה לא אומר.
מיכל הנר דויטש: זה בדיוק מה שאנחנו טוענים, שזה לאחר מכן.
עופר מנירב: אבל מחר תטענו אחרת.
מיכל הנר דויטש: אני לא רוצה שיטענו אחרת כי כאן יהיה כתוב לאחר מכן וב-119(א) וב-106 לא יהיה כתוב אחרת.
עופר מנירב: תכתבי גם שם.
עופר מנירב: כמו שאת כותבת כאן, זה יכול להיות דבר ישן.
עופר מנירב: אם כאן זה לא נכון, תקני גם שם.
מיכל הנר דויטש: זה לא חלק מהפרורוגטיבה שלי כרגע.
עופר מנירב: תבדקי את הפרורוגטיבה שלך ותחזרי עוד פעם.
עופר מנירב: לא יכול להיות שאת עושה עכשיו חוק שהוא לא נכון בגלל שיש בעיה במקום אחר.
עופר מנירב: לא יעלה על הדעת.
מיכל הנר דויטש: אני לא יכולה לתקן.
עופר מנירב: אז תורידי את הסעיף בכלל.
עופר מנירב: או שתבטלי את הסעיף הזה בכלל או שתתקני גם שם.
מיכל הנר דויטש: זה ברור.
מיכל הנר דויטש: כך זה עובד.
מיכל הנר דויטש: ישנן פסיקות על 119(א).
משה גפני: אם זה ברור, מה איכפת לך לכתוב?
מיכל הנר דויטש: לכתוב מה?
שגית אפיק: לאחר מכן.
מיכל הנר דויטש: לאחר מכן באותו יום?
מיכל הנר דויטש: לאחר מכן מה?
מיכל הנר דויטש: יש לי אדם עם חוב מס סופי כהגדרתו.
מיכל הנר דויטש: כל הסעיף הזה הוא סעיף הברחת נכסים.
שגית אפיק: אז מה הבעיה לכתוב את זה?
משה גפני: מיכל, מה שאת רוצה, תנסחי, אבל תנסחי.
משה גפני: לאחר מכן בעוד שעתיים, בעוד שעתיים.
משה גפני: בעוד שבועיים, בעוד שבועיים.
משה גפני: תנסחי.
משה גפני: נראה לי שמחנכים אתכם שאם עורכי הדין ורואי החשבון מבקשים משהו, לומר להם קודם כל לא.
משה גפני: האמת היא שאתם צודקים אבל במקרה הזה תיעתרו לבקשתם.
משה גפני: תנסחי איך שאת רוצה, אבל תנסחי.
משה גפני: הם מעלים טענה צודקת.
משה גפני: את אומרת שאתם נוהגים כך, זה בסדר, אבל תכתבו את זה.
משה גפני: את אומרת שלא בתוך שעתיים, אז בתוך שבועיים.
נדב הכהן: יש לי הערה נוספת.
נדב הכהן: הנכסים שהועברו בתמורה חלקית יכולים גם להיות נכסי מקרקעין.
נדב הכהן: אם הנכסים האחרים שהועברו בתמורה חלקית הם נושאי מקרקעין, לפי החוק יוציאו שומה למעביר לפי השווי המלא ויגבו ממנו מס שבח על השווי המלא.
נדב הכהן: מצד אחד יגבו ממנו מס שבח על השווי המלא, ומצד שני ייקחו כסף נוסף ממקבל הנכס.
נדב הכהן: כאן יש בעיה.
נדב הכהן: אי אפשר להעניש את שני הצדדים.
מאיר אסולין: כשאני לוקח נכס, ואני במצב של היום, יש לך חוב ואני מעקל לך את הנכס ומוציא אותו למכירה בהוצאה לפועל.
מאיר אסולין: במכירה הזאת יש מס שבח?
מאיר אסולין: יש.
מאיר אסולין: חלק מהתמורה מכסה את החוב האחר שאני בעצם הזוכה בו.
מאיר אסולין: זה  אותו הדבר.
נדב הכהן: אולי לא הבהרתי את עצמי.
נדב הכהן: אתה גובה ממקבל הנכס.
נדב הכהן: אם אתה גובה תמורה נוספת ממקבל הנכס בשביל המסים, יוצא שזה כבר לא מכירה בתמורה חלקית.
מאיר אסולין: אני לא מקבל ממקבל הנכס.
מאיר אסולין: הוא קיבל נכס עם זכות שעבוד או זכות של חוב.
מאיר אסולין: הוא לא מוציא שקל מהכיס שלו.
נדב הכהן: יהיה חוב מס סופי, תגבו מאחד שקיבל נכס בתמורה חלקית.
נדב הכהן: תגבו.
נדב הכהן: יוצא שהתמורה שבה נמכר הנכס שהוא קיבל בתמורה חלקית, גדלה במאה שקלים, ואם לא תתקנו את זה, זה יהיה פעמיים מס.
זיו שרון: בקיצור, צריך לקזז את המס שכבר שולם על העסקה.
זיו שרון: יש כאן בעיה נוספת.
זיו שרון: ממילא ללא תמורה, אני מצליח להבין אבל השאלה תמורה חלקית היא משהו שממילא תמיד נמצא במחלוקת עם מנהל מס שבח, האם התמורה שדווחה היא מלוא התמורה או לא מלוא התמורה ואתם מכניסים כאן למעגל הזה משהו שהוא לכאורה נשוא לערערים והוא הופך להיות אוטומטי.
מיכל הנר דויטש: זיו, זה לא אוטומטי.
מיכל הנר דויטש: החלטת המנהל, ניתן להשיג עליה.
מיכל הנר דויטש: המנהל הוא לא משהו שעושה וישר מגיע לגבות את החוב מהנכס האחר.
מיכל הנר דויטש: בסעיף נאמר שהחליט המנהל, יודיע על כך ועל החלטת המנהל אפשר להשיג.
זיו שרון: אם היית נותנת לי לסיים את דבריי, הייתי מציע לך הצעת ייעול.
זיו שרון: השאלה אם מדובר בתמורה חלקית תיקבע ממילא בוועדת ערר ולא המנהל יקבע אותה, כפי שעצם השאלה האם שולמה מלוא התמורה ואתם עושים דיוני שווי כמעט על כל דבר ואתם עושים אותם בוועדת הערר.
זיו שרון: לא המנהל יקבע את זה.
משה גפני: מה התשובה, כן או לא?
מיכל הנר דויטש: זה אותו סעיף שקיים ב-119(א) באותה סיטואציה.
זיו שרון: אף חוק מס לא עושה כל כך הרבה דיונים על עצם מלוא התמורה או אי מלוא התמורה כמו חוק מיסוי מקרקעין.
זיו שרון: כמות הערערים שמתעסקת אך ורק בעניין הזה וכמות הבדיקות.
מיכל הנר דויטש: אי אפשר לאפשר מצב בו יועבר שקל תמורת נכס ששווה מיליון ואז אני לא אצליח לגבות את המס.
משה גפני: מיכל, אני מבקש ממך לבדוק את מה שהוא אמר.
משה גפני: תנו תשובה לפני ההצבעות.
שגית אפיק: סעיף (32).
מיכל הנר דויטש: לא, הוא לא רלוונטי.
זיו שרון: סעיף (54) צריך לעבור שינוי לאור מה שאמרתם על תמ"א 38.
שגית אפיק: (33)	אחרי סעיף 113 יבוא:     		112א.
שגית אפיק: מסירה באופן מקוון		     מי שחייב למסור מידע או דיווח לפי חוק זה, ימסור אותו באופן מקוון, אם דרש זאת המנהל, ובתנאים שיורה המנהל.
משה גפני: זה באמת כתוב בעברית?
משה גפני: יכול להיות שאני לא קורא נכון?
משה גפני: את הסכמת שהסעיף הזה יהיה כתוב?
משה גפני: את משפטנית רצינית.
משה גפני: זאת אומרת, אנחנו כך מכניסים בדרך אגב בחקיקה ראשית הסמכה למנהל?
מיכל הנר דויטש: לקבוע את אופן ההגשה.
משה גפני: לי אין השגות על דיווח מקוון?
משה גפני: כמה דיונים עשינו על דיווח מקוון בחקיקה ראשית?
משה גפני: בפברואר עוד רבתם בין משרדי הממשלה ורק אחרי שהואלתם בטובכם, הייתי צריך לאשר את זה לפני חודש.
משה גפני: אני לא למדתי משפטים, מודה, לא למדתי באוניברסיטה, מודה, לא מבין בכלכלה כלום, לא מבין במשפטים שום דבר, אבל את אמרת לי שדבר כזה אסור לעשות.
משה גפני: נותנים הסמכה ככה בדרך אגב למנהל?
מיכל הנר דויטש: סעיף 72(א) ו-(ב) לחוק מע"מ, המנהל רשאי לדרוש כי דוחות נוספות שקבע לפי סעיף 72(א) יוגשו באופן מקוון.
שגית אפיק: אבל אלה נוספים וזה אחרי שגם היו כאן דיונים ארוכים על דיווח מקוון במע"מ והוכנסו כל החריגים.
מיכל הנר דויטש: אבל הכוונה היא לא להפוך את חוק מיסוי מקרקעין לאופן הגשה באופן מקוון.
שגית אפיק: לא צריך את זה.
משה גפני: אני לא יכול כי אמרתי לך, אני הבנתי מכן כל הזמן שלא עושים חקיקה כזאת.
משה גפני: זה לא מקצועי.
משה גפני: אני לא ידעתי את זה.
משה גפני: בכולל לא למדתי את זה אבל לי אמרו שזה לא מקצועי.
משה גפני: אתה נותן הסמכה בחקיקה ראשית מבלי שהתקיים דיון על העניין הזה, אתה נותן הסמכה למנהל להחליט עבורי שאני צריך להגיש את זה באופן מקוון.
משה גפני: לי אין מקוון.
משה גפני: איך הסמכתי אותו?
משה גפני: קיימתי דיון?
מאיר אסולין: זה לא שאני אומר מעתה שכל עם ישראל יגיש באופן גורף.
משה גפני: אני יודע לקרוא.
משה גפני: אתה טעית במה שאני לא יודע.
משה גפני: עם כל הכבוד, אתה הבנת שאני לא למדתי כלום אבל אני למדתי משהו.
משה גפני: הבנתי מה שכתוב כאן.
משה גפני: מה שכתוב, זה לא בסדר.
משה גפני: אני הבנתי שזה לא גורף.
מיכל הנר דויטש: הבנו.
משה גפני: הוא אמר שאני טעיתי לחשוב כאילו מדובר על כך שכולם יצטרכו להגיש מקוון.
קריאה: רק מי שהמנהל ירצה.
שגית אפיק: יכול להיות שכן.
משה גפני: כן, אם המנהל יחליט.
מיכל הנר דויטש: הורדנו.
משה גפני: סעיף (54).
שגית אפיק: צריך להיות שינוי לאור מה שאמרנו.
מיכל הנר דויטש: שינוי לגבי התמ"א, לא לגבי פינוי-בינוי.
שגית אפיק: נכון, לגבי תמ"א 38.
שגית אפיק: התחילה כאן היא ב-1 בינואר 2011, יחול לגבי מכירת זכות במקרקעין או פעולה באיגוד מקרקעין לפי העניין שנעשתה החל ביום האמור.
משה גפני: ביום חמישי בעזרת השם אני מבקש לקבל תשובות מדויקות לגבי קבוצות רכישה ואז נמשיך את מה שאנחנו לא מפצלים.
משה גפני: תודה רבה לכם גבירותיי ורבותיי, הישיבה נעולה.
משה גפני: זה הקיצוץ פלט.
דרורה שטיינמץ: כן.
דרורה שטיינמץ: זה קיצוץ פלט.
משה גפני: מי מציג את זה?
דרורה שטיינמץ: אני יכולה להציג את זה.
משה גפני: לא, יכולה זה לא מספיק.
משה גפני: את מציגה כי זה קיצוץ פלט.
דרורה שטיינמץ: בהתאם להחלטת ממשלה בוצע קיצוץ.
משה גפני: האוצר צריך להסביר את זה.
דרורה שטיינמץ: הוא לא יכול היה להגיע ולנו חשוב לסיים השנה את הפניות שלנו.
משה גפני: מדובר על סעיף נפרד שהוא קיצוץ הפלט כדי להעביר כסף למשרד הביטחון.
משה גפני: הרפרנט של האוצר לא כאן.
דרורה שטיינמץ: הפנייה היא 901 וזה קיצוץ פלט וזה לא נועד להעביר למשרד הביטחון.
דרורה שטיינמץ: זה קיצוץ רוחבי במשרד ראש הממשלה וזה חלקנו בקיצוץ.
משה גפני: הפנייה אומרת שאנחנו מפחיתים 281 מיליון ו-792 אלף.
דרורה שטיינמץ: זה לא זה.
דניאלה פרתם: כן, זה הפלט של  תקציב הביטחון.
משה גפני: להעביר לשימוש צרכים שונים של מערכת הביטחון.
דניאלה פרתם: הקיצוץ נועד להעביר תקציבים למערכת הביטחון, 450 מיליון שקלים בגדול שחלקם יועלו בוועדה המשותפת כשתתכנס.
אמנון כהן: כאן מדובר רק בקיצוץ.
משה גפני: לא, זאת גם העברה.
אמנון כהן: העברה כן, אבל אני לא יודע על מה.
משה גפני: מערכת הביטחון.
דניאלה פרתם: זה יידון בוועדה המשותפת
אמנון כהן: אני יושב בוועדה המשותפת.
אמנון כהן: מתי זה יידון?
דניאלה פרתם: כשהיא תתכנס.
דניאלה פרתם: היא עוד לא מתכנסת.
משה גפני: בוא נאשר את זה.
אמנון כהן: המיגון שם בסדר?
משה גפני: מיגון הניוד היה.
משה גפני: אני הייתי מעביר את זה גם בשבוע שעבר, אבל אמרנו שאין יושב ראש לוועדה המשותפת כך שזה לא בוער, מה גם שזה לא היה על סדר היום.
משה גפני: את זה היינו צריכים לשים על סדר היום והיום זה על סדר היום.
משה גפני: אין יושב ראש לוועדה המשותפת.
משה גפני: הציעה לשכת שר הביטחון שאני בינתיים אנהל את הוועדה המשותפת אבל ועדת הכנסת צריכה להחליט.
משה גפני: ועדת הכנסת לא החליטה כי יש מריבות בתוך הליכוד ובין הליכוד לקדימה, וכך המדינה מתנהלת.
משה גפני: חסרי תרבות שלטון לחלוטין.
אמנון כהן: ועדה חשובה כל כך בלי יושב ראש?
משה גפני: בלי יושב ראש ובלי כלום.
אמנון כהן: שאול מופז לא ראוי?
משה גפני: אני לא נכנס לזה.
משה גפני: מה אני מבין בדברים הגדולים האלה של מי ראוי ומי לא ראוי?
משה גפני: אני יודע שהליכוד לא ראוי לשלטון.
משה גפני: בגלל החשיבות של  הנושא של מערכת הביטחון, אני מעלה את זה להצבעה.
משה גפני: פנייה מספר 9001523 – אושרה פה אחד     אנחנו עוברים להעברות הרגילות.
משה גפני: שינויים בתקציב.
משה גפני: פניות מספר 643 ו-644 – משרד ראש הממשלה
דרורית שטיינמץ: פנייה מספר 644, משרד ראש הממשלה.
אמנון כהן: למה החינוך מעביר אליכם?
דרורית שטיינמץ: משרד החינוך מעביר למשרד ראש הממשלה בגין החלטת ממשלה להעצמת מורשת יהודית.
דרורית שטיינמץ: זה פרוייקט רב שנתי שבו אנחנו מטפלים בכל נושא של אתרי מורשת.
משה גפני: ה צ ב ע ה     פניות מספר 643 ו-644 – אושרו פה אחד     פניות מספר 645 ו-646 – משרד החקלאות
דרורית שטיינמץ: אותו הדבר ממשרד החקלאות.
משה גפני: ה צ ב ע ה     פניות מספר 645 ו-646 – אושרו פה אחד     פנייה מספר 651 – תקציב נתיב, משרד ראש הממשלה
אנסטסיה סורוקינה: הפנייה נועדה לתקצב שינויים פנימיים בתקציב של נתיב לשם תקצוב הוצאות השכר בהתאם לביצוע בפועל וכן שינויים פנימיים בהתאם לסדרי עדיפויות של המשרד.
משה גפני: העניין הזה מסובך בשבילי.
משה גפני: אין התאמה בין מה שאת מסבירה לבין מה שכתוב.
משה גפני: מה שכתוב זה שמורידים 2.4 מיליון מאמרכלות ופעולות.
אנסטסיה סורוקינה: זה לא קשור.
אנסטסיה סורוקינה: זה קשור לשינויים פנימיים של המשרד.
משה גפני: את מסבירה את הפנייה הזאת שעכשיו אמרתי?
אנסטסיה סורוקינה: כן.
אנסטסיה סורוקינה: יש שם שני דברים, גם התאמות של השכר.
משה גפני: איפה ההתאמות של השכר?
אמנון כהן: יש לך שכר עובדי נתיב.
משה גפני: 70 אלף שקלים.
אנסטסיה סורוקינה: כל מה שקשור לשיא כוח אדם, לשכר עובדי נתיב.
אמנון כהן: כן, 70 אלף שקלים.
אנסטסיה סורוקינה: זה בתוך התקנות.
משה גפני: אבל אני רוצה לראות.
משה גפני: אני לא מעביר בלי לראות.
אמנון כהן: היא תעביר לך אחר כך.
משה גפני: לא אחר כך.
משה גפני: יש כאן 2.4 מיליון שקלים שעוברים לפרוייקט מחשוב מאמרכלות לפעולות.
אנסטסיה סורוקינה: שינויים פנימיים של המשרד, לקראת סוף השנה.
משה גפני: זה למחשוב?
משה גפני: בסדר, לקראת סוף השנה.
משה גפני: למחשוב.
משה גפני: מה השכר?
אנסטסיה סורוקינה: השכר הוא בתוך התוכנית של שכר עובדי נתיב.
משה גפני: 70 אלף שקלים?
אנסטסיה סורוקינה: לא רק 70 אלף שקלים אלא יש כאן יותר.
אנסטסיה סורוקינה: יש כאן 3 מיליון שקלים.
משה גפני: תראי לי איפה.
משה גפני: אני רואה 70 אלף שקלים.
משה גפני: יש כאן שיא כוח אדם, 3.2 מיליון?
אמנון כהן: לא בדף שלנו.
אנסטסיה סורוקינה: נכון.
אנסטסיה סורוקינה: 2.4.
משה גפני: לאן זה הולך?
אנסטסיה סורוקינה: למחשוב.
אמנון כהן: 2.4.
אמנון כהן: כתוב מחשוב.
משה גפני: זה מופיע, אבל כל הדברים האחרים לא מופיעים.
אמנון כהן: 70 אלף מופיע.
משה גפני: תבדקי עוד הפעם.
משה גפני: אנחנו עדיין כאן.
משה גפני: אני לא רואה את זה בפנייה.
משה גפני: פניות מספר 653 ו-661 – מועצות דתיות
צחי דוד: הפנייה נועדה לתקצוב תוכניות הבראה במועצות דתיות, מועצות נוספות שאושרו על ידי הוועדה המשותפת למשרד, למשרד הפנים ולאוצר.
משה גפני: איזה מועצות דתיות?
צחי דוד: חיפה, רחובות, איזושהי השלמה לבת ים כי הייתה טעות בפעם הקודמת, בני עייש.
משה גפני: אתה מנחש או שיש לך רשימה?
צחי דוד: הרשימה לא מולי, אבל אני מכיר.
צחי דוד: אני אישרתי את זה.
צחי דוד: בנוסף, הפנייה נועדה לתקצב רואי חשבון מלווים למועצות הדתיות לקראת שנת 2011.
צחי דוד: כל מועצה דתית בהבראה, ממונה לה חשב מלוה.
צחי דוד: אנחנו מתקצבים כבר לקראת 2011 על מנת שיצא מכרז בזמן.
משה גפני: אנחנו נאשר את זה, אבל תביא את הרשימה.
צחי דוד: אני אביא לכם רשימה עוד היום.
צחי דוד: כל מה שאושר עד היום.
משה גפני: ה צ ב ע ה     פניות מספר 653 ו-661 – אושרו פה אחד     פניות מספר 654 ו-655 –
אמנון כהן: מוסדות חינוך בשדרות.
אנסטסיה סורוקינה: הפנייה נועדה להעברת הרשאה להתחייב בסך 45 מיליון שקלים מתקציב משרד החינוך לתקציב משרד הביטחון עבור פערי מימון במיגון מוסדות חינוך בשדרות ובישובים עוטפי עזה.
אנסטסיה סורוקינה: זאת פנייה מספר 654.
משה גפני: ה צ ב ע ה     פניות מספר 654 ו-655 – אושרו פה אחד     פניות מספר 659 ו-660 –
אמנון כהן: משלחת לפולין.
אנסטסיה סורוקינה: הפנייה נועדה לתגבר תקציב מתאם פעולות הממשלה בשטחים בסך של 522 מיליון שקלים לנסיעה לפולין מיליון ו-590 אלף שקלים עבור הוצאה מותנית בהכנסה בגין הכנסות נוספות שיש למשרד.
משה גפני: 522 אלף שקלים ולא מיליון.
אנסטסיה סורוקינה: 522 אלף שקלים.
משה גפני: נסיעה לפולין של מי?
אנסטסיה סורוקינה: של המשלחת שלהם, מטעם המשרד.
אנסטסיה סורוקינה: אם אני לא טועה אלה אנשי מילואים.
משה גפני: איזה משרד?
אנסטסיה סורוקינה: מתאם הפעולות הממשלה בשטחים.
אנסטסיה סורוקינה: יש עוד מיליון ו-590 אלף שקלים, הוצאה מותנית בהכנסה, מגדירים אותה כך כי יש הכנסות נוספות בגין אגרות שגובה מקורות.
משה גפני: פניות מספר 659 ו-660 – אושרו פה אחד     פנייה מספר 662 –
אריאל יוצר: הפנייה נועדה לביצוע שינויים פנימיים בתקציב מינהל מקרקעי ישראל שעיקרם תגבור תקציב ניהול הנכסים המבונים על ידי ממ"י, תגבור תקציב הרשאה להתחייב בגין נטיעות לשמירת הקרקע, תקצוב פרוייקטי פיתוח שאושרו על ידי ועדת פרוייקטים ותקצוב פיצויים להשבת נכסי נספי השואה.
משה גפני: מה זה שמירה על קרקע?
אריאל יוצר: חלק מהאמצעים של המינהל לשמירת קרקע פנויה, על מנת שלא ייכנסו אליה פולשים, זה בעזרת נטיעות.
משה גפני: ה צ  ב ע ה     פנייה מספר 662 – אושרה פה אחד
משה גפני: יש בקשה לרביזיה של חבר הכנסת אמנון כהן.
משה גפני: פניות מספר 702 ו-703 –
ליאן רובנוביץ: 703, משרד התקשורת.
ליאן רובנוביץ: תוספת של 5 מיליון שקלים לטובת קמפיין בנושאים צרכניים ולתחזוקת המשרד.
משה גפני: מה זה קמפיין פרסומת ומה זה תחזוקת המשרד?
ליאן רובנוביץ: זה לא קמפיין פרסומת אלא נושאים צרכניים כמו ניתוק זיקה בין רכישת פלאפון, מכשיר נייד.
משה גפני: בפנייה כתוב עבור קמפיין פרסומי לצרכנות בסלולר.
ליאן רובנוביץ: ניתוק זיקה.
משה גפני: מה זה ניתוק זיקה?
ליאן רובנוביץ: ניתוק זיקה בין רכישת המכשיר לרכישת מסלול דיבור.
משה גפני: אז מה זה קמפיין פרסומי לצרכנות?
ליאן רובנוביץ: זה יהיה בטלוויזיה וברדיו.
ליאן רובנוביץ: יהיה הסבר לצרכנים.
משה גפני: גם בעיתונים זה יהיה?
ליאן רובנוביץ: אני מניחה שכן.
משה גפני: לא, אני רוצה לדעת.
ליאן רובנוביץ: אני לא יודעת לומר.
ליאן רובנוביץ: זה עדיין בתחילת הדרך.
משה גפני: בסדר, אז נאשר את זה בשבוע הבא.
משה גפני: תגידי לי איפה הקמפיין הפרסומי.
משה גפני: מה זה תחזוקה שוטפת?
ליאן רובנוביץ: תחזוקה שוטפת זה חניות, ארנונה, מכשור למחשוב במשרד.
משה גפני: אנחנו נאשר את זה ואני אעשה רביזיה.
ליאן רובנוביץ: אפשר לאשר גם את השישה מיליון ואני אעביר לך את הקמפיין הצרכני?
ליאן רובנוביץ: תאשרו את כל הפנייה ואני אעביר לך את הפרטים.
משה גפני: ה צ ב ע ה     פניות מספר 702 ו-703 – אושרו פה אחד     אני עושה רביזיה אבל אני אבטל אותה אחרי שתביאי לי את התוכנית.
משה גפני: פניות מספר 704 ו-705 –
אמנון כהן: משרד הביטחון.
דניאלה פרתם: הפנייה נועדה להעביר 500 אלף שקלים למשרד הביטחון עבור בניית מתקן המתנה למבקשי מקלט.
משה גפני: ה צ ב ע ה     פניות מספר 704 ו-705 – אושרו פה אחד     פניות מספר 706 ו-707 –
צחי דוד: המרכז למיפוי ישראל.
צחי דוד: הפנייה נועדה להעברת 800 אלף שקלים למרכז למיפוי ישראל לצורכי אמרכלות ותחזוקה וכן להגדלת הכנסות המרכז ב-4 מיליון שקלים לאור הגידול בהכנסותיו ממכירת מוצרי GIS ו-GPS.
משה גפני: הוא מוכר את זה.
צחי דוד: הוא מוכר את זה לחברות GPS המוכרות, מה שיש לכל אחד מאתנו ברכב והם צריכים את המידע.
משה גפני: לא לכל אחד.
משה גפני: לי אין.
צחי דוד: מומלץ.
משה גפני: המליצו לי ולא קיבלתי את ההמלצה.
משה גפני: פעם אחת נסעתי עם זה והגעתי למקום הפוך.
משה גפני: את הארץ צריך להכיר ולא צריך GPS.
משה גפני: ה צ ב ע ה     פניות מספר 706 ו-707 – אושרו פה אחד         פניות מספר 708 ו-709 –
דניאלה פרתם: הפנייה הזאת וגם הפנייה הבאה נועדו להעביר תקציב לבניית מרכז לניהול לאומי במשרד ראש הממשלה.
משה גפני: מה זה ניהול לאומי במשרד ראש הממשלה?
דרורית שטיינמץ: זה במסגרת היערכות למצבי חירום.
אמנון כהן: למטה לביטחון לאומי.
דרורית שטיינמץ: כן.
משה גפני: שלא בשעת חירום משרד ראש הממשלה מתנהל?
משה גפני: בימים רגילים.
דרורית שטיינמץ: מנסים.
משה גפני: אבל לא מצליחים.
משה גפני: ה צ ב ע ה     פניות מספר 708 ו-709 – אושרו פה אחד     	הכל שם חירום.
משה גפני: ראש הממשלה אומר לי לא להוריד את ההפחתה במס הכנסה כי זה הדגל שלו.
משה גפני: אמרתי לו בסדר, לא איכפת לי, אני בעד דגלים ואני בעד לא להפחית אבל לא לאשר את ביטול הקצבאות.
משה גפני: שיבואו ויאמרו שאין כסף, אז נשלח לראש הממשלה ואז המשרד יתחיל לתפקד.
משה גפני: אותו הדבר לגבי 706 ו-707?
דניאלה פרתם: לא, עם 710 ו-711.
טמיר כהן: היא הסבירה גם את פניות מספר  710 ו-711.
משה גפני: אנחנו מצביעים על פניות 710 ו-711.
משה גפני: ה צ ב ע ה     פניות מספר 710 ו-711 – אושרו פה אחד     אתה יודע מה הבעיה שלי?
משה גפני: הבעיה שלי היא שאני מדבר נגדם, אבל אני משרת אותם בנאמנות ומעביר פניות ועושה הכל.
משה גפני: פנייה מספר 714 –
דניאלה גרא: הפנייה נועדה לבצע שינויים פנימיים בתקציב התמיכות בייצור חקלאי, בין היתר לתקצוב 4 מיליון שקלים עבור הדברת זבוב הים התיכון.
משה גפני: 4 מיליון שקלים?
דניאלה גרא: אפילו יותר.
דניאלה גרא: הזבוב הזה מסוכן, הוא פוגע ביצוא שלנו לארצות הברית.
משה גפני: משרד החקלאות עושה את זה.
דניאלה גרא: מדביר, כן.
משה גפני: משרד החקלאות הוא משרד טוב.
משה גפני: ה צ ב ע ה     פנייה מספר 714 – אושרה פה אחד     פנייה מספר 715 – משרד החקלאות
דניאלה גרא: כאן אלה שינויים בתקציב המשרד.
דניאלה גרא: שם זה היה תקציב התמיכות של הייצור החקלאי וכאן אלה שינויים בתקציב המשרד.
דניאלה גרא: בהתאם לסדרי עדיפויות המשרד, בין היתר לתקצוב המדען הראשי, תמיכות בעיבוד משמר קרקע ודברים חיוביים.
טמיר כהן: מה זה עיבוד משמר קרקע?
דניאלה גרא: עם הזמן רואים סחף גדול מאוד של הקרקע ויש כל מיני שיטות עיבוד שמשרד החקלאות מנסה לעודד בהן אפשר למנוע נגיד בעת גשם חזק, אם אתה תשים את העצים בצורה מסוימת ולא בצורה אחרת.
דניאלה גרא: יש שיטות שהם תומכים בהן.
משה גפני: פנייה מספר 715 – אושרה פה אחד
אמנון כהן: חינוך.
אנסטסיה סורוקינה: הפנייה נועדה לתקצב 2 מיליון שקלים עבור מוסדות חינוך ייחודים, תורניים טכנולוגיים.
אמנון כהן: למה רק 2 מיליון שקלים?
אמנון כהן: צריך לטפח את הנושא הזה.
משה גפני: ה צ ב ע ה     פנייה מספר 716 – אושרה פה אחד
אנסטסיה סורוקינה: אם אפשר לחזור לפנייה בקשר לנתיב.
אנסטסיה סורוקינה: מה שאתם רואים זה 2 מיליון ו-400 אלף שקלים עבור העברת הכסף למחשוב.
אנסטסיה סורוקינה: מה שהראיתי לכם, אתם לא רואים את זה כי זה מפורט בתוך התוכנית ואלה שינויים פנימיים של התוכנית.
אנסטסיה סורוקינה: אתם לא רואים את השינויים האלה.
אנסטסיה סורוקינה: מעבירים מכל מיני שליחים בחוץ לארץ לשיא כוח אדם בארץ.
משה גפני: אנחנו נדרשים לאשר את ה-2,4 מיליון שקלים.
משה גפני: כל הדברים האחרים שאת אומרת של שיא כוח אדם והשכר של עובדי נתיב, לא מופיעים בפנייה אלא מופיעים בהסבר.
אנסטסיה סורוקינה: זה לא עולה לכנסת בדרך כלל.
אנסטסיה סורוקינה: אני טעיתי בדברי ההסבר.
משה גפני: מה את מבקשת מאתנו?
אנסטסיה סורוקינה: לגבי ה-2,4 מיליון שקלים.
משה גפני: פנייה מספר 651 – נתיב     	אני לא יכול לאשר את זה.
משה גפני: זה לא תואם.
משה גפני: כתוב שהפנייה נועדה לתקצב שינויים פנימיים בתקציב נתיב לשם תקצוב הוצאות השכר בהתאם לביצוע בפועל.
אנסטסיה סורוקינה: הוצאות שכר, אמרתי שאתם לא רואים כי זה לא מגיע לכנסת אבל זה בפנים.
משה גפני: גבירתי, אין לי בעיה ואני רוצה לאשר את זה, אבל אני לא יכול לעשות צחוק מהוועדה.
משה גפני: אנחנו נדרשים על ידכם לעשות שינויים בתקציב כאשר אתם מסבירים לנו שמדובר בין היתר גם בשינויים בהוצאות השכר.
משה גפני: אם לא נדרש לכם הנושא של אישור הוועדה, אישור הכנסת לגבי העניין הזה, אל תכתבו את זה בדברי ההסבר.
משה גפני: לפי דעתי יש כאן טעות ואתם צריכים לתקן את הטעות הזאת.
אנסטסיה סורוקינה: יש כאן טעות בזה שאנחנו לא צריכים לקבל אישור על השכר אבל במחשוב אנחנו כן צריכים לקבל אישור.
משה גפני: המחשוב כן, אבל למה כתוב כאן לשם תקצוב הוצאות השכר?
אנסטסיה סורוקינה: שינויים בשכר, זה משהו שלא היה צריך להיות בדברי ההסבר כי זה לא קשור לוועדה.
משה גפני: תצטרכו לשנות את זה.
משה גפני: זה דחוף?
אנסטסיה סורוקינה: אלה שינויים של סוף השנה.
משה גפני: אז בשבוע הבא, אבל אני לא יכול לאשר כך כי אני עושה צחוק מהוועדה.
משה גפני: זה לא מקצועי אם אני מעביר את זה כי כתוב כאן שזה לשם תקצוב הוצאות השכר.
משה גפני: אם לא צריך את אישור הוועדה, אתם צריכים להוציא את זה מדברי ההסבר.
משה גפני: בשבוע הבא.
משה גפני: אנחנו חוזרים להצעת חוק מיסוי מקרקעין.
משה גפני: אני מתנצל בשם השר על האיחור.
מגלי והבה: אדוני היושב ראש, גם אנכי גם חבר הכנסת וקנין היינו כאן בשעה 11:30 ולאחר מכן יש לנו ישיבת נשיאות.
מגלי והבה: אני לא אהיה נוכח בדיון שהוא מאוד חשוב לי ועקרוני.
מגלי והבה: אני מביע את מחאתי לפני שאתה פותח את הישיבה.
משה גפני: אין לנו ברירה מבחינת סדר היום.
משה גפני: יש טענות לגבי סדר היום.
משה גפני: נכון, האיחור הוא איחור והתנצלתי אבל לגבי סדר היום, אנחנו עמוסים מאוד וצריכים להספיק את הכל.
משה גפני: אני לא יודע אם אני אצביע בסוף על התקציב, כי יכול להיות שאני לא אצביע בכלל על התקציב.
אמנון כהן: על כל התקציב.
משה גפני: על כל התקציב.
משה גפני: יכול להיות שבסופו של דבר אולי נלך לבחירות או מישהו אחר יצביע על התקציב, אבל את העבודה אנחנו עושים.
משה גפני: על כל פנים, אני סבור שהוועדה צריכה לעשות את מלאכתה.
משה גפני: אין לנו ברירה.
משה גפני: אנחנו עובדים חמישה ימים בשבוע באופן רצוף ואין מה לעשות.
משה גפני: רוב חוק ההסדרים עבר לכאן.
משה גפני: אני מודה שאין הרבה גזרות בחוק ההסדרים הנוכחי, אין את הנאומים של חברת הכנסת מירי רגב על מע"מ על פירות וירקות.
משה גפני: יש דברים שהאוצר לא הביא ועכשיו אנחנו דנים על תקציב משרד החינוך.
משה גפני: אתה רוצה דיון משולב גם על המועצה להשכלה גבוהה או דיון נפרד?
גדעון סער: אני חושב שנכון שזה יהיה בנפרד, כמו שזה מופיע בספר התקציב.
חיים אורון: אם כך, לא יהיה דיון על המועצה להשכלה גבוהה.
גדעון סער: אולי אפשר לאחד כדי שהוא כן יהיה.
גדעון סער: איך שיחליט היושב ראש.
משה גפני: נראה איך אנחנו מתקדמים.
משה גפני: משרד החינוך במדינת ישראל הוא משרד מאוד קשה לתפקוד ויש לזה כמה וכמה סיבות.
משה גפני: הסיבות העיקריות הן הסיבות של הפיצול במערכת החינוך שחלקן נובעות מסיבות אובייקטיביות,  חלקן נובעות מאורח חיים שונה, ממצב שקיים, וחלקן נובע מזה שאנשים רוצים חינוך אליטיסטי, חינוך שהוא חינוך שמעניק לילדים יותר מאשר מעניקה מערכת החינוך הרשמית.
משה גפני: לאחרונה גם בית המשפט נתן סעד לעובדה הזאת באחד מבתי הספר בארץ.
גדעון סער: זה לא בית המשפט.
גדעון סער: זאת ועדת הערר.
גדעון סער: בית המשפט בעזרת השם יהפוך את ההחלטה של ועדת הערר.
משה גפני: זה שאתה יודע מה בית המשפט יעשה, זה ברור לי.
גדעון סער: אני תיקנתי אותך בעניין העובדתי והבעתי תקווה.
גדעון סער: אמרת שבית המשפט נתן סעד אבל יש הבדל בין ועדת הערר לפי סעיף 14 לחוק הפיקוח לבין בית המשפט.